
Da li se u Sunnetu Resula, ﷺ., nalazi zabilježeno da je on, ﷺ., podizao prst (kao na sjedenju u namazu) u svim prilikama kada bi se spomenule riječi Kelime i šehadeta, npr. učenje ezana ili ikameta?


Maksuz Selam i Allah da vas nagradi.


* 
* 
* 
* 
* 
* 
* 

 
Je li Poslanik s.a.v.s podizao prst prilikom izgovora šehadeta?

Šejh Ibnu Baz, rhm., kaže: „Nije mi poznato da se išta po ovom pitanju bilježi od Allahovog Poslanika, s.a.w.s.. Ono što se bilježi jeste išaret i podizanje prsta prilikom dva sjedenja u namazu (tešehhuda), prvog i zadnjeg, radi potvrde Tevhida, a što se tiče ostalih momenata poput ezana i ikameta – ne znam da se išta po tom pitanju bilježi, izuzev da je ljudima propisano da se odazivaju onome ko uči ezan i ikamet, i da nakon ezana i ikameta prouče salavat na Poslanika, s.a.w.s., a Allah, dž.š., najbolje zna.“


Odgovor priredio: ***[Sead ef. Jasavić](https://pitajucene.com/search/Sead+ef.+Jasavi%C4%87/answers/ "Pretražite odgovore od Sead ef. Jasavić")***, prof.fikha


